**REFERAT ALLMØTE IDRETTSLAGENE I HURUM, RØYKEN OG ASKER**

**ROS ARENA 10. MAI 2017**

Vedlegg 1) Presentasjon fra idrettsrådene

Vedlegg 2) Presentasjons fra ordførerne

Vedlegg 3) Deltagerliste

**0. Deltagere:**

55 deltagere.

Se vedlegg

**1. Innledning** ved Kåre Møllerhagen, styreleder Asker idrettsråd

Presentasjon av tilstedeværende styremedlemmer av idrettsrådene i Hurum, Røyken og Asker samt alle deltagerne.

Kort om idrettsrådet rolle, ansvar og oppgaver

**2. Innlegg om frivillighetens og idrettens plass i den nye kommunen**ved ordførerne Eva Norén Eriksen og Lene Conradi

Se presentasjon.

Momenter:

* Idrettsrådene har vært en støtte i arbeidet med å slå seg sammen ved at man har vist at vi også ønsker sammenslåingen velkommen. Modig å tørre å ta denne beslutningen.
* 8. største kommunen i landet – 91 000 innbyggere. Norges vakreste kystkommune…
* Likeverdighet, forståelse, respekt som pilarer – hver sine identiteter inn i arbeidet
* Kapittel 10 i intensjonsavtalen handler om frivillighet/lag og foreninger.
* Sikre god tilgang på anlegg – videreføre de føringer vi har. Driftsmidler må medfølge.
* Prosjektkontor for kommunesammenslåingen i Asker sentrum med åpne dører. Kontaktpersoner (prosjekt A1/4) er Jan Erik Lindø og Lisbeth Stokke Fjeldly.
* Kommunene må synkronisere temaplaner. Mye av arbeidet for disse planene skal være ferdig til sammenslåingen. Frivilligheten blir involvert. Revidering av KIF plan i Røyken pågår (gjaldt til 2016). Idretten blir involvert via høringer. Asker og Hurum skal også høres i denne sammenhengen. Planen er tilsendt til IL i Røyken.
* Viktig med nærdemokratiske ordninger – tjenester skal fortsatt ytes der man bor. Innbyggerne skal få være med å påvirke lokaldemokratiet. Modellen er ikke ferdig utarbeidet. Det vil skje en fordeling av arbeidsplasser i kommunen.
* ”Troen på at det offentlige alene ikke kommer til å klare alle utfordringer. Vi må sprenge velferdsstaten i sin nåværende form og skape velferdssamfunnet. Vi må bruke ressursene annerledes. Vi trenger supplementet fra frivilligheten.”
* Det er behov for en kulturendring i kommuneadministrasjon.
* Den nye kommunen skal bruke FNs bærekraftmål som rettesnor for Nye Asker.
* Idretten og kulturen er med å skape felles identitet. Tour og Norway er symbolsak idet dette var en av de første sakene som ble behandlet.

Spørsmål og innspill fra idrettslagene

Organisering av ulike idretter:

D ulike idrettene er organisert på ulike måter. Det oppfordres til dialog med de ulike idrettenes forbund for å koordinere grupperingene og skape minst mulig friksjon. Viktig jobb for idrettsrådene.

Drift av svømmeanlegg:

Drift og tilgang til de ulike svømmehallene er veldig forskjellig i Asker og Røyken. Oppfordring om å samkjøre drifting av svømmeanlegg

Samarbeidet med kommunen:

Interaksjon mellom idrett og kommune ift anleggsbygging er nøkkel.

Private og offentlige idrettsanlegg:

Modeller for drift og eierskap av idrettsanlegg er et arbeidsområde for idrettsrådene.

Eierskap og drift kan også skilles. Hva med stordriftsfordeler?

Bruk av idrettsanlegg på dagtid:

Idretten viktig for folkehelsa: Hva med bruk av anleggene på dagtid? Kan man opprette idrettslinjer ved ungdom- og vgs skoler? Dette kan hjelpe idrettslagene i driften av anleggene.

Areal til idrettsformål:

Hvordan sikrer man arealer for idretten om 10-20 år? Hvordan jobbe med dette?

Idrettsrådet sikrer at dette ivaretas i forbindelse med blant annet revidering av kommuneplanens arealdel

Ellers:

* Ønske om å spre styrkeløft som idrettsgren i Asker.
* Seilforeningene i kommunene kan samarbeide rundt utfordringene knyttet til blant annet fartsbegrensninger
* Idrettsrådet bør vurdere å søke hel stilling i tillegg til daglig leder i det nye idrettsrådet
* Idrettsanlegg koster. Minner om lånegjeld.
* Må også tenke på folkehelse.
* Idrettslagene har ansvar for å bevisstgjøre idrettsrådene om hva det er behov for i de ulike kommunene

**3. Innlegg om idrettsbygda Asker**

v/ Per Anders Owren, styremedlem Asker idrettsråd og leder av arbeidsgruppen
 for sammenslåing av idrettsrådene i Hurum, Røyken og Asker

Se presentasjon.

Owren oppfordrer til å se til Gjøvikregionen som har arbeidet mye med idrett som næring. Regionen har opprettet en stilling som idrettsarrangementsutvikler.

**GRUPPEARBEIDER:**

**Gruppearbeid 1:**

**Hvilke felles arrangement kan være med å sette nye Asker på kartet som Norges idrettsbygd?**

* OCR (Obsticle Course Race)/Hinderløype
* Forskjellige idretter samarbeide om arrangement
* Konkurranse mellom idrettene
* Løpskaruseller
* Mesternes Mester for idrettslag
* Tour de Asker på langrenn
* Turorientering for alle
* Nattorientering
* Fotballcup
* Særidrettsarrangementer: basket, innebandy, boksing, turn, dans, badminton, styrkeløft, klatring
* Egne konkurranser/arrangement for alder 50+
* Konkurranser i enkelte grener tilrettelagt for at alle kan prøve andres idrette/få instruksjon
* Integreringslekene – invitere gruppersom står litt ”utenfor” som får prøve forskjellige idretter
* Idrettshelg der alle idretter i kommunen er representert. La alle få prøve!
* Håndballcup: 6 hallfalter (Slemmestad, Sætrehallen, Midtbygda, Røykenhallen, ROS Arena +2 til). Kort avstand mellom hallene. Samkjøring med Vestfjorden Cup samt nyttig oppkjøringscup Bring G/J 16 år
* Røykenmila er et godt eksempel på samarbeid mellom frivillige organisasjoner. Kan bli mye større arrangementsmessig.
* Badminton
* Beachhåndball - større arrangement
* NM styrkeløft (SPUVI)

**Gruppearbeid 2:**

**Hvordan kan idrettslagene samarbeide?**

* Serie (liga) for barnefotball (6-12 år) i stedet for cuper a la Sandarcup som organiseres av fotballklubbene i storkommunen (klubbene blir bedre kjent)
* Fleridrettslag
* Idrettens Dag i kommunen der idrettene presenterer seg selv og idrettene med anledning for alle til å prøve noe nytt
* Idrettsmerkedag en gang i året
* Klubben må være sjef og legge planer og strategier. Klubbene må ikke la trenere, lagledere, foreldre eller andre legge premissene
* Nye Asker kommune bør lage ”Idrettens Hus” hvor klubbene kan få hjelp og kontorplass”. Her kan man samle ressusert som kan bidra til alle klubbene (en kasserer til mange idrettslag eksempelvis)
* Trenerutdanning
* Åpning av regelverk for å lette samarbeid
* Trene på tvers av idrettene
* Lede 30 minutter av hverandres treninger
* Bli kjent med hva de ulike lagene driver med. Hva arrangerer de? Kan vi hjelpe på tvers?
* Daglig leder møter for idrettslagene i kommunen
* Styreleder-møter for idrettslagene i kommunen
* Møter mellom idrettsrådet og gruppene overfor
* Samarbeid krever åpenhet og vilje
* Samarbeid om nedleggelse av klubber. Det er altfor mange små idrettslag som driver samme idrett og konkurrerer om utøvere (ofte lokal tilhørighet som styrer)
* Samarbeid om anlegg

**Gruppearbeid 3:**

**Hvordan kan det bli enklere å være frivillig i nye Asker?**

* Mye av foreldrebetalte midler benyttes til å betale for treningsarena
* Det bør være økonomi til å ”lønne” trenere med god kompetanse, slik at foreldre-kreftene kan benyttes på aktiviteter som bidrar til å holde ungdommen i idretten
* Etablere gode sosiale arenaer for foreldre
* Klubbene må være tydelige på hvilke oppgaver som skal løses (manual for oppgaver?)
* Lett å komme inn – lett å komme ut
* Mer bruk av frivillige til ad hoc jobber
* Definert funksjonsperiode på 2-3 år
* Spille på det sosiale
* Felles arrangementer, møtesteder, samlinger med mer
* Krav til x timer dugnad før man får rett til å klage!
* Gjøre det sosialt å delta
* Sikre god kompetanse på ulike oppgavers slik at dugnader blir ”enkle”, overkommelig oppgaver
* Trivsel = frivillighet
* Gode idrettsanlegg bidrar til trivsel
* Åpenhet
* Kommunen tar større ansvar for driftsmidler/økonomisk støtte
* Når idrettslag investerer i idrettsanlegg bør kommunen ta vedlikeholdskostnadene
* Et aktivt idrettsråd
* Fokus på aktivitet før posisjon

Forslag til spørsmål man ønsker innspill på fra idrettslagene:

Hvordan kan det bli enklere å være frivillig i Asker?

Er det samarbeid mellom ditt idrettslag/idrettsgren og andre IL/grener?

Hvilke former for samarbeid er aktuelle i ditt IL eller din idrettsgren?

Hva skal til for at idrettslagene i større grad skal samarbeide?

Hva tenker IL ift avstander i den ny kommuenen. Hvordan overkomme dette ?

Hvordan kan idretten bidra til større fellesskapsfølelse i nye Asker?

Hva er dine forventninger til idrett i nye Asker?

Hvordan kan din idrett bidra til at nye Asker blir Norges beste idrettsbyd?

Idretten og private anlegg versus kommunale anlegg

 – fordeler og ulemper – swot